**ДОГОВОР**

Днес …………..2015г. в гр. Стара Загора, на основание Решение № .....от .......2015г. на Управителя на „Мересев” ЕООД гр.Стара Загора, се сключи настоящия договор между:

**1. „МЕРЕСЕВ” ЕООД**, ЕИК............. Инд № по ЗДДС BG............., със седалище и адрес на управление: гр.Стара Загора, ул. „Димчо Стаев” № 28, представлявано от управител – инж. Таня Славова, наричано по-долу за краткост ВЪЗЛОЖИТЕЛ, от една страна

и

**2**. „**......................................................................**, със седалище и адрес на управление: гр. ............................................................................................................................................................., Булстат № ....................................., Инд № по ЗДДС .........................................., представлявано от .............................................., наричано по-долу за краткост ИЗПЪЛНИТЕЛ, друга страна.

Страните се споразумяха за следното:

**І. ПРЕДМЕТ НА ДОГОВОРА.**

**Чл. 1**. ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши срещу възнаграждение в общ размер ...................................., (с включен ДДС) обществена поръчка с предмет: „Доставка на специализиран CAD софтуер за шивашката промишленост, дигитайзер и широкоформатен плотер за нуждите на „Мересев” ЕООД гр.Стара Загора”

**Чл. 2**. Техническите параметри, окомплектоваността на доставката, сроковете за изпълнение и цените се определят в спецификацията (Приложение №1), която е неразделна част от договора.

**Чл. 3**. Място на изпълнение на договора е сградата на „Мересев” ЕООД, находяща се в гр.Стара Загора, ул.”Димчо Стаев” № 28.

 **Чл. 4**. (1). Срокът за изпълнение на възложеното в съответствие с чл.1 от този договор е ............................. (словом: ......................................................).

**ІІ. ЦЕНА И НАЧИН НА ПЛАЩАНЕ**.

**Чл. 5**. (1). За изпълнение на възложеното с настоящия договор ВЪЗЛОЖИТЕЛЯТ заплаща на ИЗПЪЛНИТЕЛЯ възнаграждение в общ размер ........................ лв. (с включен ДДС), по следния график:

 - в срок ....... календарни дни от сключване на договора – сумата .......................... (словом: .....................................................................................................);

 - след пълно изпълнение на договора, удостоверено с приемателно-предавателен протокол – сумата ............ (словом: ...............................................).

 (2). ИЗПЪЛНИТЕЛЯТ издава надлежен счетоводен документ /фактура/ за получените по договора средства.

**ІІІ. ПРАВА И ЗАДЪЛЖЕНИЯ НА СТРАНИТЕ**

**Чл. 6**. Права и задължения на ИЗПЪЛНИТЕЛЯ:

1.

ИЗПЪЛНИТЕЛЯТ има право да иска приемане на работата.

2. ИЗПЪЛНИТЕЛЯТ има право да получи договореното заплащане по реда на настоящия договор.

3. ИЗПЪЛНИТЕЛЯТ има право да иска съдействие за изпълнение на работата.

4. ИЗПЪЛНИТЕЛЯТ се задължава да изпълни възложеното качествено и в срок настоящия договор и спецификацията – Приложение №1 към него, като положи необходимата грижа в съответствие с най-добрата практика в съответната област и интересите на ВЪЗЛОЖИТЕЛЯ.

5. ИЗПЪЛНИТЕЛЯТ носи цялата отговорност за качеството на доставените стоки и изпълнени услуги. Ако в процеса на доставка на продуктите настъпят промени в номенклатурата на някой от производителите, то ИЗПЪЛНИТЕЛЯТ заменя съответните модели с други, имащи аналогични или по-добри параметри.

6. ИЗПЪЛНИТЕЛЯТ отговаря за действията на трети лица - Подизпълнители /партньори/, като за свои действия.

7. ИЗПЪЛНИТЕЛЯТ няма право да се отклонява от условията на договора без изричното писмено съгласие на ВЪЗЛОЖИТЕЛЯ.

8. ИЗПЪЛНИТЕЛЯТ се задължава да уведомява ВЪЗЛОЖИТЕЛЯ за хода на изпълнение на договора.

9. ИЗПЪЛНИТЕЛЯТ осигурява за своя сметка необходимите документи и книжа, изискуеми съгласно действащото законодателство, когато осъществяването предмета на договора предполага наличието на такива.

10. ИЗПЪЛНИТЕЛЯТ трябва да гарантира, че предлаганата техника е нова, неупотребявана, нерециклирана и е в производствената листа на производителя към момента на подаване на предложението.

11. ИЗПЪЛНИТЕЛЯТ се задължава да извършва гаранционното обслужване на доставеното по следния начин:.....................................................

12. ИЗПЪЛНИТЕЛЯТ гарантира, че срокът за реакция при възникване на технически проблем е не по-голям от ................ часа.

13. ИЗПЪЛНИТЕЛЯТ гарантира, че срокът за отстраняване на възникнал дефект е не по-голям от ............ работни дни, като при надвишаване на този срок се предоставя оборотна техника. Ако в рамките на шест месеца след въвеждането му в експлоатация дадено устройство получи повече от три дефекта, то се заменя с равностойно ново.

**Чл. 7**. Права и задължения на ВЪЗЛОЖИТЕЛЯ:

1. ВЪЗЛОЖИТЕЛЯТ има право да осъществява текущ контрол /за качество, технически параметри и други/ при изпълнението на поръчката. Указанията на ВЪЗЛОЖИТЕЛЯ при изпълнение на това му правомощие са задължителни за ИЗПЪЛНИТЕЛЯ, доколкото не пречат на неговата самостоятелност и не излизат извън рамките на предмета на настоящия договор.

2. ВЪЗЛОЖИТЕЛЯТ има право да иска от ИЗПЪЛНИТЕЛЯ да изпълни възложеното в срок, качествено и без отклонения от предмета на договора.

3. ВЪЗЛОЖИТЕЛЯТ е длъжен да оказва необходимото съдействие на ИЗПЪЛНИТЕЛЯ при и по повод изпълнението на договора.

4. ВЪЗЛОЖИТЕЛЯТ има право. Да преустанови плащанията и да поиска връщане на вече платеното, когато констатира нарушение на клаузите на настоящия договор или на нормативната уредба.

5. ВЪЗЛОЖИТЕЛЯТ има право да иска информация по хода на изпълнение на договора.

6. ВЪЗЛОЖИТЕЛЯТ е длъжен да заплати на ИЗПЪЛНИТЕЛЯ договорената сума.

7. ВЪЗЛОЖИТЕЛЯТ се задължава да осигури необходимите условия за изпълнение на възложеното, както и даде необходимите сведения и указания за това.

8. ВЪЗЛОЖИТЕЛЯТ се задължава да приеме работата.

**ІV. ГАРАНЦИИ, ГАРАНЦИОНЕН СРОК**

**Чл. 8**. (1) ИЗПЪЛНИТЕЛЯТ представя гаранция за добро изпълнение на договора в размер на 1 % (един процент) от стойността му, което е в размер на **....... лв**. (.............) под формата на парична сума, вносима по банкова сметка на ВЪЗЛОЖИТЕЛЯ или под формата на банкова гаранция.

(2) ВЪЗЛОЖИТЕЛЯТ освобождава гаранцията по ал.1 след пълно изпълнение и приемане на възложените дейности ,без да дължи лихви за периода, през който средствата законно са били при него.

**Чл. 9**. ИЗПЪЛНИТЕЛЯТ се задължава да достави договорените стоки, отговарящи на БДС или други стандарти по смисъла на §1, т.27 от Допълнителните разпоредби на Закона за обществените поръчки.

**Чл. 10**. (1).ИЗПЪЛНИТЕЛЯТ гарантира качеството на изпълненото за гаранционен срок, не по-кратък от предвидения в съответно приложимия нормативен акт или стандарт, считано от приемане на изпълнението. Гаранционните срокове се конкретизират в Спецификацията /Приложение №1/, съставляваша неразделна част от този договор.

(2). В рамките на гаранционите срокове, ИЗПЪЛНИТЕЛЯТ отстранява за своя сметка констатираните от ВЪЗЛОЖИТЕЛЯ несъответствия, грешки, пропуски при осъществяване предмета на договора. Повредите се отстраняват по предложения от участника начин в техническото му предложение за участие в процедурата.При невъзможност, дефектиралата техника се заменя с еквивалентна до отстраняването на проблема.

**Чл. 11**. (1) При доставяне на стока или изпълнение на услуга, несъобразена с уговореното, ВЪЗЛОЖИТЕЛЯТ има право да иска замяна за сметка на ИЗПЪЛНИТЕЛЯ или отбив от цената.

(2). В случаите на предходната алинея ВЪЗЛОЖИТЕЛЯТ има право на неустойка в размер на 10 % /десет процента/ от стойността на некачествената стока или услуга. Извън горепосочената неустойка, изправната страна има право на обезщетение за претърпяната вреда и пропусната полза, ако техния размер надвишава предвидената неустойка.

**V. ПРЕДАВАНЕ И ПРИЕМАНЕ**

**Чл. 12**. ИЗПЪЛНИТЕЛЯТ или упълномощен от него представител предава изпълнената в съответствие с договора работа на упълномощен/и представител/и на ВЪЗЛОЖИТЕЛЯ, за което се съставя двустранен приемателно-предавателен протокол.

**Чл. 13**.(1) При приемане на изпълненото ВЪЗЛОЖИТЕЛЯТ или упълномощено от него лице, може в срок от 3 (три) работни дни да прави проверка за съответствието й с изискванията за качество и с придружаващата я документация.

(2). В този срок той може да иска отстраняване на недостатъци или замяна на стоки, неотговарящи на определените в този договор изисквания за качество. По отношение на работите, изпълнени отново и по отношение на заменените стоки, ВЪЗЛОЖИТЕЛЯТ има правата по предходната алинея.

(3). ВЪЗЛОЖИТЕЛЯТ може да откаже да приеме работата или част от нея, ако тя не отговаря на определените в настоящия договор изисквания за качество. При отказ да приеме стоката ВЪЗЛОЖИТЕЛЯТ е длъжен да я пази с грижата на добър търговец през времето, което обикновено е необходимо за произнасяне на ИЗПЪЛНИТЕЛЯ /но не повече от две седмици/. При забава на ИЗПЪЛНИТЕЛЯ, ВЪЗЛОЖИТЕЛЯТ може да предаде стоката на трето лице за пазене, на разноски на ИЗПЪЛНИТЕЛЯ, като го уведоми /писмено/ за това.

(4). След изтичане на срока, предвиден в ал.1, се счита, че работата е приета без забележки и започват да текат предвидените в този договор гаранционни срокове.

**Чл. 14**. Собствеността върху доставените стоки преминава върху ВЪЗЛОЖИТЕЛЯ от момента на съставяне на двустранния приемателно-предавателен протокол.

**VІ. ОТГОВОРНОСТ И САНКЦИИ**

**Чл. 15**. При наемане на трети лица/физически или юридически/, сключване на договор за партньорство или ползване на подизпълнител за осъществяване предмета на договора, ИЗПЪЛНИТЕЛЯТ отговаря за техните действия като за свои.

**Чл. 16**. При пълно неизпълнение на предмета на договора, неизправната страна дължи на изправната неустойка в размер на 10 % (десет процента) от договорената в чл.1 сума и връщане на вече полученото по договора.

**Чл. 17**. При забавено изпълнение на задълженията по договора неизправната страна дължи на изправната неустойка в размер на основния лихвен процент на БНБ, увеличен с петнадесет пункта от сумата по чл.1 за всеки просрочен ден, но не повече от 10 % ( десет процента) от договореното възнаграждение.

**Чл. 18**. При лошо изпълнение на задълженията, изразяващо се в отклонение от предмета на договора, влагане на некачествени /негодни/ материали или некачествено изпълнение на дейности, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер до 30% /тридесет процента/ от договореното възнаграждение.

**Чл. 19**. Страните запазват правото си да търсят обезщетение за претърпени вреди и пропуснати ползи по общия ред, ако тяхната стойност е по-голяма от предвидените и изплатени неустойки по реда на този раздел.

**VІІ. ПРЕКРАТЯВАНЕ НА ДОГОВОРА**

**Чл. 20**. Настоящият договор се прекратява:

1. С осъществяване предмета на договора и след изтичане на гаранционните срокове, предвидени в раздел ІV /четвърти/;

2. По взаимно съгласие на страните, изразено писмено;

3. С писмено едномесечно предизвестие, отправено от едната страна до другата;

4. Когато едната страна не изпълни свое задължение по договора по причина, за която тя отговаря, изправната страна може да развали договора, след като даде на длъжника подходящ срок за изпълнение с писмено предупреждение, че след изтичането му, ще смята договора за развален.

5. При настъпване на обективна невъзможност за изпълнение на възложените дейности;

6. Едностранно от ВЪЗЛОЖИТЕЛЯ, ако в резултат на обстоятелства, възникнали след сключването му, не е в състояние да изпълни своите задължения.

**Чл. 21**. При прекратяване на договора, ВЪЗЛОЖИТЕЛЯТ заплаща на ИЗПЪЛНИТЕЛЯ възнаграждение, съответстващо по размер на изпълнената част от договора.

**VІІІ. ОБЩИ ПОЛОЖЕНИЯ**

**Чл. 22**. Настоящия договор е сключен на основание чл. 101 е от ЗОП.

**Чл. 23**.(1) Изменение на договора се допуска по изключение с двустранно писмено споразумение между страните.

**Чл. 24**. По смисъла на този договор “пълно неизпълнение” е налице, когато страната не е осъществила никое от задълженията си в договорения срок или когато без основателна причина заяви, че се отказва от изпълнение на същия, освен в случаите на чл. 20, т.6.

**Чл. 25**. По смисъла на този договор “забавено изпълнение” е налице, когато страната е изпълнила задълженията си след уговорения в настоящия договор срок.

**Чл. 26**. Информация за страните по договора

За изпълнение на поетите с настоящия Договор задължения, страните определят следните свои представители за контакт:

За ВЪЗЛОЖИТЕЛЯ: лице за контакт ......................................., тел. ...................

За ИЗПЪЛНИТЕЛЯ: лице за контакт ........................................, тел.....................

**Чл. 27**. (1) Всички съобщения, предупреждения и покани между страните се считат за валидно изпратени на посочените в договора седалище и адрес на управление.

(2) Страната, която променя адреса си е длъжна да изпрати на другата страна писмо или декларация с данните за новия адрес. До получаването на това писмо или декларация от другата страна всички съобщения, предупреждения и покани, изпратени на стария адрес се считат за получени.

(3) Ако на адреса, на който са изпратени съобщенията, предупрежденията и поканите, не е намерен никой и този факт е удостоверен нотариално, съобщенията, предупрежденията и поканите се считат за получени.

**Чл. 28.** Възникналите спорове във връзка с настоящия договор се решават чрез споразумение между двете страни, а при непостигане на такова - по съдебен ред.

**Чл. 29.** За всички въпроси, неуредени в настоящия договор, се прилагат разпоредбите на общото и специално законодателство.

**Чл.30**. Неразделна част от настоящия договор е офертата на участника за участие в избора и всички придружаващи я документи.

При сключване на договора са представени следните документи:

1. Документ за внесена гаранция.
2. Документ от ТР на АВ за обстоятелствата по чл.47, ал.1,т.1 от ЗОП
3. Декларацияза липса на обстоятелствата по чл.47, ал.5 от ЗОП.

Настоящият договор се подписа в три еднообразни екземпляра - по един за всяка от страните и един за регистър на Възложителя.

**ЗА ВЪЗЛОЖИТЕЛ:................................**

**ЗА ИЗПЪЛНИТЕЛ:..............................**